钦定古今图书集成/明伦汇编/氏族典/第032卷 > 《廖用贤尚友录》 > 封轨
## 钦定古今图书集成/明伦汇编/氏族典/第032卷 > 《廖用贤尚友录》 > 封轨

按《魏书封懿传》：“回族叔轨，字广度，沉谨好学，博通经
传，与光禄大夫武邑孙惠蔚同志友善。惠蔚每推轨
曰：‘封生之于经义，非但章句可奇，其标明纲格，统括
大归，吾所弗如者多矣。善自修洁，仪容甚伟。或曰：‘学
士不事修饰，此贤何独如此’？轨闻，笑曰：‘君子整其衣
冠，尊其瞻视，何必蓬头垢面，然后为贤’。言者惭退。太’”
和中，拜著作佐郎，稍迁尚书仪曹郎中，兼员外散骑
常侍，御命高丽。高丽王云恃其远，称疾不亲受诏。轨
正色诘之，喻以大义，云乃北面受诏。初，契丹掳掠边
民六十馀口，又为高丽拥掠东归。轨具闻其状，移书
征之，云悉资给遣还。有司奏轨远使绝域，不辱朝命，
权宜晓慰。边民来苏，宜加爵赏。世宗诏曰：“权宜征口，
使人常体。但光扬有称，宜赏一阶。”转考功郎中，除本
郡中正。渤海太守崔休入为吏部郎，以兄考事干轨，
轨曰：“法者天下之平，不可以旧君故亏之也。”休叹其
守正轨在台中称为儒雅。奏请遣四门博士、明经学
者，检试诸州学生，诏从之。寻除国子博士，加扬武将
军，迁前将军，行夏州事。好立条教，所在有绩。转太子
仆射，迁廷尉少卿，加征卤将军。卒，赠“右将军、济州刺
史。”